Կրիստոբալ Օրտեգա

**Կրիստոբալ Օրտեգա Մարտինես** (, ), մեքսիկացի ֆուտբոլիստ և մարզիչ, խաղացել է կիսապաշտպանի դիրքում։ Նա իր ողջ կարիերան անցկացրել է «Ամերիկա»  ակումբում՝ սահմանելով ռեկորդ բոլոր մրցաշարերում խաղերի քանակով (711)։ Նրան է պատկանում է նաև Մեքսիկակայի առաջնության ռեկորդը՝ մեկ ակումբի խաղերի քանակով (609)։ Օրտեգան հանդես է եկել  Մեքսիկայի հավաքականում, մասնակցել է ֆուտբոլի աշխարհի երկու առաջնության՝ 1978 և 1986 թվականներին։

## Ակումբային կարիերա
Քրիստոբալ Օրտեգա Մարտինեսը, ծնվել է 1956 թվականի հուլիսի 25-ին։ Եղել է մայրաքաղաքի «Ամերիկա» ակումբի սան։ 1975 թվականին նա իր նորամուտը նշել է Մեքսիկայի առաջնությունում։ Կրիստոբալն իր ողջ կարիերան անցկացրել «Ամերիկա» ակումբում, վեց անգամ դարձել է առաջնության հաղթող, երեք անգամ նվաճել է Չեմպիոնների չեմպիոնի գավաթը, երեք անգամ՝ ԿՈՆԿԱԿԱՖ-ի Չեմպիոնների գավաթը, երկու անգամ՝ Միջամերիկյան գավաթը և երկրի գավաթը։ Կիսապաշտպանն ընդհանուր առմամբ 14 տիտղոս է նվաճել «Ամերիկա» ակումբի կազմում։

Օրտեգան «Ամերիկայում» խաղացել է տասնվեց տարի և ակումբի բացարձակ ռեկորդակիրն է անցկացրած հանդիպումների քանակով՝ 711 խաղ։ 1991 թվականին անցել է թոշակի։

## Միջազգային կարիերա
1977 թվականի մայիսի 17-ին Օրտեգան իր նորամուտը նշել է Մեքսիկայի ֆուտբոլի ազգային հավաքականի կազմում՝ Պերուի ֆուտբոլի ազգային հավաքականի դեմ ընկերական խաղում։

1977 թվականին Կրիստոբալն ընդգրկվել է ազգային հավաքականի կազմում 1978 թվականին Արգենտինայում տեղի ունեցած աշխարհի առաջնությանը մասնակցելու համար։ Մրցաշարում նա մասնակցել է Լեհաստանի ֆուտբոլի ազգային հավաքականի դեմ խաղում (1:3)։

1986 թվականին Օրտեգան երկրորդ անգամ է ընդգրկվլ ազգային հավաքականում։

## Մարզչական կարիերա
1997 թվականին Օրտեգան անցել է մարզչական աշխատանքի։ 1997 թվականից մինչև 2006 թվականը վեց անգամ նա եղել է իր նախկին թիմակից Կառլոս Ռեյնոսոյի շտաբում մեքսիկական տարբեր թիմերում, ներառյալ իր հայրենի «Ամերիկայում» (1998 թվականի հունվարից մինչև հունիս)։

2003 թվականի սեպտեմբերին Օրտեգան նշանակվել է Մեքսիկայի չորրորդ դիվիզիոնում հանդես եկող «Տլաքսկալա» ակումբի գլխավոր մարզչի պաշտոնակատար։ Նրա օրոք թիմը չորս խաղում մեկ միավոր է վաստակել։

2008 թվականի աշնանը նա ժամանակավորապես գլխավորել է Մեքսիկայի Երկրորդ լիգայի «Տիբուրոնես Ռոխոս դե Կոացակոալկոս» ակումբը։ Նրա օրոք թիմն անցկացրել է հինգ հանդիպում՝ մեկ հաղթանակ, երեք ոչ-ոքի և մեկ պարտություն։ Մրցաշրջանի վերջում ակումբը միավորվել է «Օրիզաբա» ակումբի հետ և անվանվել «Ալբինեգրոս Օրիզաբա»՝ Օրտեգայի գլխավորությամբ։ Անցկացրած 85 հանդիպումներում ակումբը 25 անգամ հաղթել է, 31 անգամ ոչ-ոքի խաղացել։

2011 թվականի հուլիսին Օրտեգան ստանձնել է «Լա Պիեդադ» ակումբի մարզչի պաշտոնը։ 2012 թվականին ակումբը նվաճել է Մեքսիկայի առաջնության բարձրագույն դիվիզիոնի ուղեգիր։ 

Օրտեգայի օրոք «Լա Պիեդադը» 81 հանդիպումներում տարել է 33 հաղթանակ և 17 ոչ-ոքի։

Հետագայում Օրտեգան աշխատել է «Վերակրուս» ակումբում, սակայն լուրջ հաջողության չի հասել

## Հիվանդություն և մահ
Օրտեգան մի քանի տարի տառապել է քաղցկեղով։ 2024 թվականի դեկտեմբերին նա կրկին հոսպիտալացվել է նույն թվականի սկզբին վիրահատությունից հետո։ Այնուամենայնիվ, նա ուներ մետաստազներ։

Օրտեգայի մահվան մասին հայտարարվել է 2025 թվականի հունվարի 2-ին։

## Ձեռքբերումներ
*Մեքսիկայի Չեմպիոն (6) 1975/76, 1983/84, 1984/85, 1985, 1987/88, 1988/89
*Չեմպիոնների չեմպիոնի գավաթակիր (3) 1976, 1988, 1989
* ԿՈՆԿԱԿԱՖ-ի Չեմպիոնների գավաթակիր (3) 1977, 1987, 1990
*Միջամերիկյան գավաթակիր (2) 1978, 1990

## Ծանոթագրություններ

## Արտաքին հղումներ
* 
* Կրիստոբալ Օրտեգայի լուսանկարները
* Статистика матчей за сборную Чили на сайте solofutbol.cl

Կատեգորիա:Կլուբ Ամերիկայի ֆուտբոլիստներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի կիսապաշտպաններ